Daniël – Gereformeerde Kerk Vereeniging
Oë gerig op Jesus Christus toegewy om Hom te volg
(2017 09 24 2e) Op pad na die einde van die wereld Dan 12 v1tot3 en 13 ♪
Posted on	September 26, 2017 in Daniël, Eindtyd, Leefwyse as Christen, Preke
Soms hoor ons die leenwoord finale. Dit word gebruik vir 'n komposisie vir 'n orkes, maar selfs in sport. So kan ons sê dat die Springbokke se toetse teen die Franse die prelude – nog 'n leenwoord – was tot die kampioenskapsreeks met die finale op 7 Okt teen Nieu Seeland op Nuweland. Sou die Springbokke enigsins opgewasse wees, sou daar selfs gepraat kon word van die grand finale.
Gister sou volgens die Amerikaner David Meade die grand finale van hierdie aarde wees. Soos elke vorige voorspelling, het die dag gekom en gegaan. Hierdie soort voorspellings raak afgesaag. Ons steur ons nie eintlik meer daaraan nie.
In ons fokusgedeelte beskryf Daniël die grand finale vir die mensdom. Tog hou hy vir ons ook die aanloop tot die grand finale voor. Wat moet ons doen terwyl die einde nog nie vir die aarde en sy bewoners aangebreek het nie? Wat moet ons op pad na die grand finale van hierdie aarde doen? Hoe moet ons die prelude tot die grand finale hanteer?
(2017 09 24 1e) Ons Here is die Koning van die konings Dan 2 v28 en 44 en 47 ♪
Posted on	September 24, 2017 in Daniël, God regeer, Leefwyse as Christen, Preke
Die afgelope week was die dood in die nuus. Henri van Breda staan tereg op aanklagte van moord op sy pa, ma en broer. In Kwazulu-Natal is 'n ondersoek na politieke moorde aan die gang. Dr Makhozi Khoza het na haar kritiek op pres Zuma doodsdreigemente ontvang. In Lephalale is dr Werner Emslie in 'n plaasaanval doodgeskiet en sy vrou, dr Mariëtte ernstig verwond. Huisrooftogte vind gereeld plaas – elke keer is die huisbewoners se lewe in gevaar.
Wat sal jy doen as jy besef die dood staan voor jou? Ons sien hoe Daniël en sy vriende opgetree het toe hulle doodvonnis reeds gevel was. Natuurlik sal 'n mens bid. Daniël en sy vriende het gebid. 'n Mens sal ook probeer onderhandel met die mense wat dreig om jou dood te maak. Daniël het met die koning en ook met die offisier Arjok onderhandel. Tog het hy veel meer gedoen. Hy het sy geloof in God bely. Hy het God se groot toekomsplan aan koning Nebukadnesar bekend gemaak. Saam met Daniël kan ook ons bely: Ons Here is die Koning van die konings. Ons let op: (1) Wat om in nood te doen (2) God se groot verlossingsplan
https://www.gkvo.co.za/wp-content/uploads/2017/09/2017-09-24-Die-Here-is-die-Koning-van-die-konings-Dan-2-v28-en-44-en-47.mp3